মধু আজাদ

মধু আজাদ হলেন হরিয়ানার একজন ভারতীয় রাজনীতিবিদ, যিনি পুরসভায় ভারতীয় জনতা পার্টির প্রতিনিধিত্ব করছেন। ২০১৭ সালের গুরুগ্রাম পৌর কর্পোরেশন নির্বাচনে তিনি গুরুগ্রারমের মেয়র নির্বাচিত হন। তিনি গুরুগ্রামের প্রথম মহিলা মেয়র। মেয়র হিসেবে তাঁর মেয়াদ ২০২২ সালে শেষ হয়। সীমানা নির্ধারণের কাজ এখনও সম্পন্ন না হওয়ায় নির্বাচন বিলম্বিত হয়।

মধু হরিয়ানার গুরুগ্রামের বাসিন্দা। তিনি অশোক আজাদকে বিয়ে করেছেন, অশোক দুই দশকেরও বেশি সময় ধরে বিজেপি দলের কর্মী।

মধু বিজেপির প্রতিনিধিত্ব করে তাঁর নির্বাচনী অভিষেক করেন এবং ২০১৭ সালের পুর নির্বাচনে পুরসভার ৭ নম্বর ওয়ার্ড থেকে জয়লাভ করেন। বিজেপি সভাপতি সুভাষ বারলা দলের অন্যান্য কাউন্সিলরদের সাথে বৈঠক করার পর মধুকে সর্বসম্মত প্রার্থী মনোনীত করেন এবং একটি সম্পূর্ণ মহিলা দল গঠিত হয়। 
২০১৭ সালের নভেম্বরে, বিজেপি ৩৫টি ওয়ার্ডের মধ্যে ১৪টি আসন জিতেছিল। ২০১৭ সালে মেয়র পদটি তফসিলি জাতিভুক্ত মহিলাদের জন্য সংরক্ষিত থাকায় মধু সেটি বিনা প্রতিদ্বন্দ্বিতায় জিতেছিলেন। ২০১৭ সালের সেপ্টেম্বরে গুরুগ্রাম পৌর কর্পোরেশনের নির্বাচনে, ২০ জন স্বতন্ত্র প্রার্থী জয়লাভ করেছিলেন। বিজেপি তাঁদের মধ্যে ১২ জন কাউন্সিলরের সমর্থন অর্জন করতে সক্ষম হয়েছিল এবং মেয়র পদ জিতেছিল।

 বিতর্ক 
২০১৯ সালের ডিসেম্বরে, ১৯ জন কাউন্সিলর বিভাগীয় কমিশনারের কাছে চিঠি লিখে অভিযোগ জানান। তাঁদের অভিযোগ ছিল মেয়র এবং তাঁর ডেপুটি অন্যায়ভাবে কর্পোরেশনের কাজ পরিচালনায় কাউন্সিলরদের সঙ্গে কোন পরামর্শ করছেন না। সেইজন্য তাঁরা হরিয়ানা মিউনিসিপ্যাল কর্পোরেশনের ১৯৯৪ আইনের ৭৪ নম্বর ধারা অনুযায়ী তাঁদের অপসারণের দাবি জানান।

২০২১ সালের সেপ্টেম্বরে, ২২ নম্বর ওয়ার্ডে একটি অবরুদ্ধ ড্রেন নিয়ে এমসিজির তত্ত্বাবধায়ক প্রকৌশলীর সাথে মধুর মতবিরোধ হয় এবং তাঁর অভিযোগের পর, হরিয়ানার স্বরাষ্ট্র ও নগর স্থানীয় সংস্থা মন্ত্রী অনিল বিজ সেই প্রকৌশলীকে বরখাস্ত করেন। এর ফলে পৌর কর্পোরেশনের কর্মীরা তিন সপ্তাহ ধরে বিক্ষোভ প্রদর্শন করেন। অন্যদিকে, প্রকৌশল বিভাগের কর্মীরা অভিযোগ উত্থাপন করেন যে মধুর ছেলে কাউন্সিলের সভায় যোগদান করেছেন। কিন্তু মধু তা অস্বীকার করেন এবং বলেন যে, যে কোনো বাসিন্দা নাগরিক সভায় যোগ দিতে পারেন এবং নিজেদের ওয়ার্ডের সমস্যাগুলি উত্থাপন করতে পারেন। 

 তথ্যসূত্র 

বিষয়শ্রেণী:হরিয়ানার ভারতীয় জনতা পার্টির রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:হরিয়ানার রাজনীতিবিদ
বিষয়শ্রেণী:জীবিত ব্যক্তি